“Baie van hulle het nie besef dat hulle baie sal moet gee in die nuwe Suid-Afrika nie . . .” sê Van der Westhuizen.
Gert van der Westhuizen, stemmeredakteur van Netwerk24, aan die woord op ’n byeenkoms van die Suid-Afrikaanse Akademie vir Wetenskap en Kuns in Pretoria. Foto: Sarel van der Walt
“Hulle was skepties teenoor iets soos die Waarheids-en-versoeningskommissie. Ons het sedertdien eintlik nog nie weer ’n behoorlike nasionale gesprek gehad oor waar ons vandaan kom en waarheen ons wil gaan nie.
“Die ongesonde nostalgie oor die verlede wat byvoorbeeld onlangs weer in die debat oor die ou vlag na vore gekom het, maak nie net ons medelandgenote seer wat onder apartheid gely het nie.
“Dit gee ook skietgoed aan die neo-fasciste in die EFF en die ANC wat hulle teen die Afrikaner kan gebruik. Dis nie so maklik om te sê vergeet van die verlede ter wille van die toekoms nie.”